Source: http://docplayer.fi/2018022-Rikoksen-uusiminen-oikeusdogmaattinen-kriminaalipoliittinen-ja-empiirinen-tarkastelu.html
Timestamp: 2017-11-22 00:02:04+00:00
Document Index: 5602310

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'kko ']

Rikoksen uusiminen oikeusdogmaattinen, kriminaalipoliittinen ja empiirinen tarkastelu - PDF
Download "Rikoksen uusiminen oikeusdogmaattinen, kriminaalipoliittinen ja empiirinen tarkastelu"
1 Rikoksen uusiminen oikeusdogmaattinen, kriminaalipoliittinen ja empiirinen tarkastelu Lapin yliopisto Pro gradu -tutkielma Patrik Voss-Lagerlund Rikosoikeus Kevät 2012
2 Lapin yliopisto, oikeustieteiden tiedekunta Työn nimi: Rikoksen uusiminen oikeusdogmaattinen, kriminaalipoliittinen ja empiirinen tarkastelu Tekijä: Patrik Voss-Lagerlund Opetuskokonaisuus ja oppiaine: rikosoikeus Työn laji: Tutkielma X Laudaturtyö Lisensiaatintyö Kirjallinen työ Sivumäärä: VIII + 75 Vuosi: kevät 2012 Tiivistelmä: Käsittelen maisterintutkielmassani rikoksen uusimista lainopillisessa, kriminaalipoliittisessa ja empiirisessä viitekehyksessä. Tutkielman oikeusdogmaattisesta osasta käy ilmi, että rikoksen uusimisella on varsin merkittävä vaikutus seuraamusjärjestelmän puitteissa tehtäviin ratkaisuihin oli kyse sitten rangaistuksen mittaamisesta tai lajivalinnasta, rangaistuksen täytäntöönpanoratkaisuista taikka ajokiellon määräämisestä. Rikoksen uusimisen vaikutus rangaistusta määrättäessä on jätetty kuitenkin lainsäädännön ja lain esitöidenkin tasolla hyvin avoimeksi. Sekä rikoslain 6 luvun 5 :n 5 kohdan tarkoittama koventamisperustesäännös että rangaistuksen lajinvalintaan vaikuttavat säännökset mahdollistavat yleisluonteisuutensa vuoksi useissa tapauksissa päätökset suuntaan tai toiseen, kun on kyse tekijän rikosentisyyden huomioimisesta. Lainsäädäntöä tulisikin muuttaa sillä tavoin, että esimerkiksi uusimisnopeudelle määriteltäisiin laissa jokin selkeä ja tuomioistuimia sitova aikaraja. Tällaista rangaistuskäytännön yhtenäisyyttä parantavaa normistoa edustaa nykylainsäädännössä ajokiellon määräämistä (AKL 66) ja ehdonalaista vapauttamista (RL 2c:5) koskevat säännökset, joissa on täsmälliset ja sitovat aikarajat uusimisvaikutuksen huomioimisesta. Tutkielman toisessa, eli aihetta kriminaalipoliittisessa viitekehyksessä tarkastelevassa, osassa havaitaan kuinka ongelmallista uusimisankaroituminen ja yleisemminkin vankeusrangaistusten käyttäminen on. Perusongelma on siinä, että laitosrangaistus pikemminkin lisää uusimisriskiä, koska vankeusrangaistukset aiheuttavat käytännössä prisonisaatiota eli vankilaan ja rikollisen rooliin sosiaalistumista. Uusimisankaroitumiseen perustuva kriminaalipolitiikka perustuu pohjimmiltaan intuitiiviseen uskoon rangaistusten edes jonkinlaisesta tehosta, vaikka tällaiset käsitykset ankarampien rangaistusten kyvystä vaikuttaa rikoksenuusijoiden käyttäytymiseen perustuvat usein irrationaalisiin virheoletuksiin. Kolmannessa eli empiirisessä osassa olen tarkastellut tapausaineiston avulla vastaajan rikosentisyyden merkitystä rangaistuksen määräämiseen. Tapausaineisto pitää sisällään 99 Kouvolan ja Rovaniemen hovioikeuden ratkaisua, joissa ankarimpana rikosnimikkeenä on ollut törkeä rattijuopumus (RL 23:4). Aineistosta kävi ilmi, että enemmistö törkeään rattijuopumukseen syyllistyneistä rikoksenuusijoista tuomittiin ehdottomaan vankeusrangaistukseen, Rovaniemen hovioikeuden ratkaisuissa osuus oli jopa 79 prosenttia. Tapausaineisto osoitti, että koventamisperusteen (RL 6:5:n 5 kohta) soveltaminen ankaroitti rangaistusta noin puolitoistakertaiseksi verrattuna rikoksenuusijoihin, joiden rangaistuksiin koventamisperustetta ei sovellettu. Avainsanat: uusimisankaroituminen, rikoksen uusiminen, koventamisperuste, törkeä rattijuopumus Muita tietoja: Suostun tutkielman luovuttamiseen Rovaniemen hovioikeuden käyttöön X Suostun tutkielman luovuttamiseen kirjastossa käytettäväksi X Suostun tutkielman luovuttamiseen Lapin maakuntakirjastossa käytettäväksi X (vain Lappia koskevat)
3 Sisällys... II Lähteet... III Lyhenteet... VIII I LUKU... 1 RIKOKSEN UUSIMISEN VAIKUTUKSET SEURAAMUSJÄRJESTELMÄSSÄ Johdanto Uusimisankaroitumisen historiaa Vuoden 1889 rikoslaista 1970-luvun puolivälin rikoslain kokonaisuudistukseen Pakkolaitosjärjestelmä rikoksenuusijoille Rikoslain liberalisoitumisen ajasta 2000-luvulle Rikoksen uusimisen vaikutukset rangaistuksiin ja täytäntöönpanoon Yleistä Uusimisen merkitys rangaistusta määrättäessä Rikoksen uusiminen rangaistuksen koventamisperusteena Lainkohdassa tarkoitettu ilmeinen piittaamattomuus Harkittu uusiminen Satunnainen uusiminen Yhteisarvio Uusimisen vaikutukset rangaistuslajin valintaan Rangaistuslajin valinta ehdollisen ja ehdottoman vankeusrangaistuksen välillä uusimiskriteerin perusteella Valinta yhdyskuntapalvelun ja ehdottoman vankeuden välillä uusimiskriteerin perusteella Uusimisen vaikutukset nuorisorangaistuksen tuomitsemiseen Uusimisen vaikutukset valvontarangaistuksen tuomitsemiseen Uusimisen vaikutukset rangaistuksen täytäntöönpanoon Rikoksenuusijan ehdonalainen vapauttaminen Koko rangaistuksen suorittaminen vankilassa Jäännösrangaistuksen määrääminen täytäntöönpantavaksi uuden rikoksen perusteella Ehdollisen vankeusrangaistuksen määrääminen täytäntöönpantavaksi Rikoksen uusimisen merkitys ajokieltoa määrättäessä Yhteenveto II LUKU UUSIMISANKAROITUMISEN KRIMINAALIPOLIITTISET LÄHTÖKOHDAT Miksi uusimisankaroitumista käytetään? Kriminaalipoliittiset tavoitteet II
4 4.1.1 Rangaistuksen yleisestävä vaikutus Rangaistuksen erityisestävä vaikutus Sovitusteoriat Rangaistuksen ja sen koventamisen vaikutukset rikoksen uusimiseen Uusimisankaroitumisen oikeutus Uusimisankaroitumisen kritiikki Median roolista Lopuksi Mittaamisperiaatteet Yleistä Suhteellisuusperiaate Yhdenvertaisuusperiaate Kohtuusperiaate III LUKU EMPIIRINEN OSA Tehtävänasettelu Tapausaineisto Aineiston edustavuus ja valinta Rangaistuksen määrääminen törkeästä rattijuopumuksesta Valtakunnallinen tilanne Tilanne Kouvolan ja Rovaniemen hovioikeuspiireissä tutkielman empiirisen aineiston mukaan Johtopäätökset Lähteet Kirjallisuus Aarnio, Aulis: Oikeussäännösten tulkinnasta. Helsinki Aarnio, Aulis: Laintulkinnan teoria. Helsinki Anttila, Inkeri & Heinonen, Olavi: Rikosoikeus ja kriminaalipolitiikka. Helsinki Clarke, Ronald V. & Felson, Marcus: Routine Activity and Rational Choice. New Brunswick and London Clarke, Ronald V. & Eck, John: Become a Problem Solving Crime Analyst. Cullumpron Frände, Dan: Yleinen rikosoikeus. Suomentanut Markus Wahlberg. Helsinki Hirschi, Travis: Causes of Delinquency. Berkeley III
5 Honkasalo, Brynolf & Ellilä, Reino: Rikosten uusimisesta rikoslain 6 luvun kommentaari. Helsinki Hough, Mike & Roberts, Julian: Attitudes to punishment: findings from the British Crime Survey. Home Office Research Study 179. London Kivivuori, Janne: Etusivujen väkivalta. Väkivalta iltapäivälehtien etusivuilla, todellisuudessa ja ihmisten peloissa Oikeuspoliittinen tutkimuslaitos. Julkaisuja 196/2002. Helsinki Lahti, Raimo: Rikosoikeudellisia lausuntoja. Turun yliopiston julkisoikeuden laitos. Rikos- ja prosessioikeuden laitoksen julkaisusarja A n:o 2. Turku Lahti, Raimo: Rikosoikeuden yleisten oppien uudistamisesityksen arviointia. Teoksessa: Rikosoikeudellisia kirjoituksia VII : Pekka Koskiselle omistettu. Suomalaisen Lakimiesyhdistyksen julkaisuja A-sarja N:o 237. Helsinki Laitinen, Ahti & Aromaa, Kauko: Rikollisuus ja kriminologia. Tampere Lappi-Seppälä, Tapio: Rangaistuksen määräämisestä I. Suomalaisen lakimiesyhdistyksen julkaisuja A-sarja N:o 173. Vammala Lappi-Seppälä, Tapio: Rikosten seuraamukset. Helsinki Lappi-Seppälä, Tapio: Seuraamukset. Teoksessa Olavi Heinonen et al.: Rikosoikeus. Helsinki Lappi-Seppälä, Tapio: Rikollisuus ja kriminaalipolitiikka. Helsinki Lappi-Seppälä, Tapio: Jäännösrangaistuksen määrääminen täytäntöönpantavaksi. Teoksessa Da mihi factum, dabo tibi ius. Korkein oikeus Helsinki Majanen, Martti: Rikoksen uusiminen ja rikoslainsäädäntö. Teoksessa: Rikosoikeudellisia kirjoituksia VIII : Raimo Lahdelle omistettu. Suomalaisen Lakimiesyhdistyksen julkaisuja A-sarja N:o 268. Helsinki Matikkala, Jussi: Rikosoikeudellinen seuraamusjärjestelmä. Helsinki Marttunen, Matti: Nuorisorikosoikeus. Alaikäisten rikosten seuraamukset kriminaalipoliittisesta ja vertailevasta näkökulmasta. Oikeuspoliittisen tutkimuslaitoksen tutkimuksia 236. Helsinki Nuutila, Ari-Matti: Rikosoikeuden ABC-kirja. Turun yliopiston oikeustieteellisen tiedekunnan julkaisuja sarja A:21. Turku Nuutila, Ari-Matti: Rikoslain yleinen osa. Helsinki IV
6 Nuutila, Ari-Matti: Law in Books ja Law in Action seuraamusharkinta lainkäytössä. Teoksessa Ari-Matti Nuutila Elina Pirjatanniemi (toim.): Rikos, rangaistus ja prosessi. Juhlajulkaisu Eero Backman Turku Pikkarainen J., Penttilä A., Seppä H. Recidivism of Drunken Driving in Finland Proceedings of the International Conference on Alcohol, Drugs and Traffic Safety. Adelaide Seppä, H.: Rattijuopumus Helsingissä vuonna Poliisimies 1992/3. Sykes, Gresham & Matza, David: Techniques of Neutralization. A Theory of Delinquency Tapani, Jussi & Tolvanen, Matti: Rikosvastuu ja sen toteuttaminen. Joensuun yliopiston oikeustieteellisiä julkaisuja N:o 11. Joensuu Tapani, Jussi: Jäännösrangaistuksen määrääminen täytäntöönpantavaksi. DL 2006/6 s Tapani, Jussi & Tolvanen, Matti: Rangaistuksen määrääminen ja täytäntöönpano. Helsinki Utriainen, Terttu: Rikosten rangaistukset ja muut seuraamukset. Helsinki Wright, Richard A.: In Defense of Prisons. Contributions in Criminology and Penology, no. 43. London Virallislähteet HE 125/1975 II vp Hallituksen esitys Eduskunnalle rikoslain 6 luvun ja siihen liittyvien säännösten muuttamisesta. HE 48/1997 vp Hallituksen esitys Eduskunnalle laiksi rikoslain 7 luvun muuttamisesta ja eräiksi siihen liittyviksi laeiksi. HE 44/2002 vp Hallituksen esitys Eduskunnalle rikosoikeiden yleisiä oppeja koskevan lainsäädännön uudistamiseksi. HE 102/2004 vp Hallituksen esitys Eduskunnalle laiksi nuorisorangaistuksesta ja eräiksi siihen liittyviksi laeiksi. V
7 HE 262/2004 vp Hallituksen esitys Eduskunnalle vankeutta ja ehdonalaista vapauttamista koskevaksi lainsäädännöksi. HE 17/2010 vp Hallituksen esitys Eduskunnalle valvontarangaistusta ja sähköistä valvontaa avolaitoksissa koskevaksi lainsäädännöksi. HE 212/2010 vp Hallituksen esitys Eduskunnalle ajokorttilaiksi ja eräiksi siihen liittyviksi laeiksi. LaVM 15/1996 vp Eduskunnan lakivaliokunnan mietintö 15/1996 vp hallituksen esityksestä laiksi yhdyskuntapalvelusta ja eräiksi siihen liittyviksi laeiksi. LaVM 9/2005 vp Eduskunnan lakivaliokunnan mietintö 9/2005 vp hallituksen esityksestä vankeutta ja ehdonalaista vapauttamista koskevaksi lainsäädännöksi. SOU 1986:14 Påfjöld för brott. Om straffskalor, påfjöldsval, straffmätning och villkorlig frigivning mm. Huvudbetänkande av Fängelsestraffkommitten. Muut lähteet Helsingin sanomat Saatavilla Laatuhanke. Rovaniemen hovioikeuspiirin tuomioistuinten laatuhankkeen työryhmäraportteja I II. Saarijärvi Laatuhanke. Rovaniemen hovioikeuspiirin tuomioistuinten laatuhankkeen työryhmäraportteja VII. Saarijärvi Liikennevakuutuskeskus. Moottoriajoneuvoliikenteen kuolemaan johtaneet onnettomuudet alkoholin vaikutuksen alaisena. Espoo Oikeusministeriö. Työryhmän asettamispäätös OM 3/61/2010. Rikollisuustilanne Rikollisuus ja seuraamusjärjestelmä tilastojen valossa. Oikeuspoliittisen tutkimuslaitoksen tutkimuksia 258. Helsinki VI
8 Tilastokeskus. Hovioikeuksien ratkaisut [viitattu ]. Helsinki Saatavilla 23_tau_002_fi.html. Tilastokeskus. Syytetyt, tuomitut ja rangaistukset [viitattu ]. Helsinki Saatavilla 30_kat_001_fi.html. Yle Elävä arkisto Saatavilla #media= Oikeustapaukset KKO 1980-II-81 KKO 1983-II-37 KKO 2000:11 KKO 2003:34 KKO 2003:100 KKO 2006:82 KKO 2006:101 I-SHO:2006:3 KKO 2008:78 KKO 2008:85 RHO:2009:8 KKO 2010:18 KKO 2011:66 VII
9 Lyhenteet AKL ajokorttilaki DL Defensor Legis EhdL laki ehdollisesta vankeudesta HE hallituksen esitys eduskunnalle I-SHO Itä-Suomen hovioikeus KKO korkein oikeus KouHO Kouvolan hovioikeus LaVM eduskunnan lakivaliokunnan mietintö OK oikeudenkäymiskaari PL perustuslaki RHO Rovaniemen hovioikeus RL rikoslaki SOU Ruotsin valtion julkiset komiteanmietinnöt TLL tieliikennelaki VIII
10 I LUKU Rikoksen uusimisen vaikutukset seuraamusjärjestelmässä 1. Johdanto Tarkastelen tässä maisterintutkielmassani rikoksentekijän aikaisempien rikosten vaikutusta rangaistuksen mittaamiseen, rangaistuksen lajinvalintaan ja rangaistuksen täytäntöönpanoon. Tutkimusmetodini on pääosin oikeusdogmaattinen eli lainopillinen, mutta tutkielma pitää sisällään myös empiirisen osan, jossa perehdytään tuomioistuinten rangaistuskäytäntöihin ja erityisesti rikoksenuusijoille määrättyihin seuraamuksiin. Empiirisen osan tapausaineisto koostuu Kouvolan ja Rovaniemen hovioikeuksissa käsitellyistä törkeistä rattijuopumuksista. Tutkielmassa käsitellään uusimisankaroitumista myös laajemmassa, yhteiskunnallisessa kontekstissa. Lainsäädäntömateriaalin lisäksi aiheesta on olemassa myös varsin paljon oikeuskirjallisuutta, ovathan rikoslain 6 luvun rangaistuksen määräämisperusteet varsin keskeisiä elementtejä tuomitsemistoiminnassa. Erityisesti Oikeuspoliittisen tutkimuslaitoksen ylijohtaja, professori Tapio Lappi-Seppälä on paneutunut aiheeseen syvällisesti ja julkaissut paljon rikosoikeudellista seuraamusjärjestelmää käsittelevää oikeuskirjallisuutta. Hän on muun muassa tehnyt vuonna 1987 julkaistun väitöskirjansa rangaistuksen määräämisestä. Laajimmassa eli I luvussa käydään, lyhyen uusimisankaroitumisen historiallista kehitystä kuvaavan jakson jälkeen, läpi seikkaperäisesti rikoksentekijän aikaisemman rikollisuuden vaikutusta rangaistukseen ja sen täytäntöönpanoon vaikuttavana tekijänä. Käsitellyiksi tulevat niin uusimisankaroitumiseen vaikuttava lainsäädäntö, lain esityöt, keskeinen aiheeseen liittyvä oikeuskirjallisuus kuin relevantit ylimpien tuomioistuinten, lähinnä korkeimman oikeuden, ratkaisut. Tutkielman II luvussa perehdytään uusimisankaroitumisen kriminaalipoliittisiin tavoitteisiin ja yleisemminkin rikoksen uusimisen kriminaalipoliittiseen viiteke- 1
11 hykseen. Käsitellyiksi tulevat eräät mielenkiintoiset uusimisankaroitumisen yhteiskunnalliset ulottuvuudet, kuten uusimisankaroitumisen hyödyt ja haitat sekä mahdolliset vaihtoehdot uusimisankaroitumiselle. Entä minkälainen merkitys rangaistuksen koventamisella on rikoksentekijän uusimisriskiin? Muun muassa tätä kysymystä käsitellään tutkielman II luvussa. Myös keskeisimmät rangaistuksen mittaamisperiaatteet ansaitsevat tulla käsitellyiksi. Mittaamisperiaatteet ovat joko vaikuttaneet uusimisankaroitumissäännöstöön lainvalmisteluvaiheessa tai niillä voi myös olla tosiasiallista vaikutusta käytännön mittaamistoiminnassa. Viimeisessä eli III luvussa siirrytään empiirisen tapausaineiston pariin. Mielenkiinto kohdistuu nyt siihen, kuinka tuomioistuimet käytännössä soveltavat uusimisnormistoa. Koko tapausaineisto on koottu yhteen taulukkoon, josta voidaan havaita varsin yllättäviäkin tuloksia erityisesti rangaistuksen lajivalinnan suhteen. III luvussa tapausaineiston tuloksia verrataan soveltuvin osin valtakunnallisiin tietoihin uusijoiden osuudesta ja rangaistuslajin valinnasta sekä rangaistuksen mittaamisesta. 2
12 2. Uusimisankaroitumisen historiaa 2.1 Vuoden 1889 rikoslaista 1970-luvun puolivälin rikoslain kokonaisuudistukseen Vuoden 1889 rikoslain (39/1889) alkuperäinen järjestelmä rakentui erikoisuusimisen periaatteen pohjalle. Rikoksen uusimisen rangaistusta koventava vaikutus rajattiin laissa erikseen mainittuihin rikoksiin. Tällaisia olivat lähinnä varallisuusrikokset, kuten varkaus, näpistys, ryöstö, kiristys ja varastetun tavaran kätkeminen. Uusimisankaroitumisen edellytyksenä oli, että aikaisempi rikos oli samanlainen tai samankaltainen myöhemmän rikoksen kanssa. 1 Vuonna 1939 koko uusimista koskeva säännöstö eli rikoslain 6 ja 7 luvut uudistettiin perusteellisesti siirtymällä erikoisjärjestelmästä yleisjärjestelmään. Uusimisankaroitumisen edellytyksenä ei enää ollut rikosten samankaltaisuus. Nyt edellytettiin, että uuden rikoksen tekijä on alkanut kärsiä jostakin rikoksesta määrätynlaista rangaistusta tai kärsinyt laissa edellytetyn määrän rangaistusta. Vuoden 1939 rikoslain mukaan uusiminen vaikutti rangaistukseen ensiksikin rangaistuksen määräämisperusteena eli rangaistusta rangaistusasteikon puitteissa korottavana tekijänä ja toiseksi rangaistuksen koventamisperusteena. Tuomioistuimen tuli siis soveltaa erityistä korotettua rangaistusasteikkoa. 2 Korotettu asteikko antoi mahdollisuuden nostaa tapauksesta riippuen rangaistusmaksimi puolitoista- tai kaksinkertaiseksi. 2.2 Pakkolaitosjärjestelmä rikoksenuusijoille Pakkolaitosjärjestelmä oli yksi keskeinen mekanismi rikoksenuusijoiden seuraamusjärjestelmässä vuodesta 1932 aina vuoteen 2005 asti. Järjestelmää kuitenkin uudistettiin vuosien mittaan useaan otteeseen niin, että sen merkitys väheni voimakkaasti 1970-luvun uudistusten myötä. Vuonna 1932 tuli voimaan laki vaarallisista rikoksenuusijoista (180/1932), jonka myötä pakkolaitos liitettiin rikosoikeudelliseen seuraamusjärjestelmään. Laki perustui siihen, että parantumattomat rikoksenuusijat, jotka olivat vaarana yleiselle tai yksityiselle turvallisuudelle, tuli tehdä vaarattomiksi eristämällä heidät määräämättömäksi ajaksi muusta yhteiskunnasta. Pakkolaitokseen joutui automaattisesti, kun 1 Honkasalo & Ellilä 1945 s Honkasalo & Ellilä 1945 s
13 aikaisempien vankeusrangaistusten määrä ylitti eristämisrajan. Eristettyjen määrä oli suurimmillaan vuonna 1966, jolloin pakkolaitokseen oli eristettynä yhteensä 389 rikoksenuusijaa. Tuo määrä vastasi noin kuutta prosenttia kokonaisvankimäärästä. Valtaosa pakkolaitokseen eristetyistä oli kuitenkin omaisuusrikollisia tai muita niin sanottuja pikkurikollisia, minkä vuoksi käytäntö joutuikin kritiikin kohteeksi. Sen seurauksena vuonna 1971 pakkolaitokseen eristämisen edellytyksiä muutettiin. Eristäminen rajoitettiin koskemaan vain toisen hengelle tai terveydelle vaarallisia rikoksenuusijoita. Uudistuksen myötä vuonna 1973 pakkolaitosvankeja olikin jäljellä enää Vaikka pakkolaitosjärjestelmä lakkautettiin Suomessa lopullisesti vuonna 2005, niin nykyisenkin järjestelmän puitteissa vaaralliset rikoksenuusijat suorittavat rangaistuksen tietyin edellytyksin päivästä päivään, jos mielentilatutkimuksen perusteella rikoksenuusijaa on pidettävä erittäin vaarallisena toisen hengelle, terveydelle tai vapaudelle Rikoslain liberalisoitumisen ajasta 2000-luvulle Yleisestävyyttä, yhdenvertaisuutta ja suhteellisuusperiaatetta korostavaa ajattelua ryhdyttiin 1970-luvun puolenvälin jälkeen kutsumaan kriminaalipoliittiseksi uusklassismiksi. Tämän suuntauksen myötä alkoi seuraamusjärjestelmän uudistusten kausi. 5 Suomen rangaistusjärjestelmä sai pitkälti nykyistä vastaavan muotonsa 1970-luvun uudistusten myötä, kun tuomioistuimille annettiin yleisohjeet rangaistuksen mittaamisesta. Vuonna 1976 rikoslakiin (466/1976) sisällytettiin uudet rangaistuksen mittaamista koskevat säännökset ja samalla kumottiin vanhat rikoksen uusimista koskevat säännökset. Uusiminen otettiin nyt huomioon vain yhtenä rangaistusasteikon sisällä vaikuttavana koventamisperusteena sekä rangaistuksen lajivalinnassa. Rangaistuksen määräämistä koskevat rikoslain 6 luvun säännökset on viimeksi uudistettu voimaan tulleella lailla (515/2003). Tämä rikoslain yleisen osan kokonaisuudistus ei tuonut sisällöllisiä muutoksia uusimisankaroitumista koskevaan sääntelyyn verrattuna aiempaan vuoden 1976 lakiin. 3 Lappi-Seppälä 2000 s Tarkemmin luvussa Lappi-Seppälä 2000 s
14 Rikoksen uusimisella on ollut ja on edelleen merkitystä myös rangaistuslajin valinnassa sekä harkittaessa ehdollisen rangaistuksen täytäntöönpanoa, ehdonalaiseen vapauteen päästämistä tai ehdonalaisen vapauden menettämistä. 6 Edellisiä koskeva sääntely on muuttunut vuosien varrella useampaankin kertaan. 6 Majanen 2006 s
15 3. Rikoksen uusimisen vaikutukset rangaistuksiin ja täytäntöönpanoon 3.1 Yleistä Suomen rikosoikeudellinen seuraamusjärjestelmä perustuu ajatukseen asteittain ankaroituvasta rangaistusjärjestelmästä. Sen mukaan rikoslain tuntemat rangaistuslajit ovat määrätyssä ankaruussuhteessa keskenään. Yleisiä rangaistuslajeja lievimmästä ankarimpaan ovat rikesakko, sakko, ehdollinen vankeus, yhdyskuntapalvelu ja ehdoton vankeus. 7 Uusista seuraamuslajeista nuorisorangaistus, joka on alle 18-vuotiaana rikoksen tehneelle tarkoitettu erityinen rangaistus, sijoittuu ankaruudeltaan sakon ja ehdottoman vankeuden väliin. Valvontarangaistus taas sijoittuu yhdyskuntapalvelun ja ehdottoman vankeuden väliin. Rangaistuksen mittaamisen yleisperiaate on ilmaistu rikoslain (515/2003) 6 luvun 4 :ssä. Rangaistus on mitattava niin, että se on oikeudenmukaisessa suhteessa rikoksen vahingollisuuteen ja vaarallisuuteen, teon vaikuttimiin sekä rikoksesta ilmenevään muuhun tekijän syyllisyyteen. Rangaistusta määrättäessä on myös otettava huomioon rangaistuskäytännön yhtenäisyys sekä kaikki lain mukaan rangaistuksen lajiin ja määrään vaikuttavat perusteet (RL 6:3). Kaikkien rangaistuksen mittaamisperiaatteiden tyhjentävä luetteleminen on kuitenkin mahdotonta. Moitearvostelussa tulevatkin pohdittavaksi itse asiassa kaikki ne perusteet, joiden nojalla tehdään ero rangaistavan ja rankaisemattoman käyttäytymisen välillä. 8 Rikoslain 6 luvun mittaamissäännösten ohella rangaistuksen määräämistä ohjaavat eri rangaistuslajien käyttöä koskevat lajinvalintanormit. 9 Tuomitulle rangaistuksen määräämisen keskeisin ratkaisu onkin usein päätös sovellettavasta rangaistuslajista. Lajinvalinnassa noudatetaan osin samankaltaisia kriteerejä kuin rangaistuksen mittaamisessa eli rikoksen vakavuutta, rikoksesta ilmenevää tekijän syyllisyyttä tai tekijän aikaisempaa rikollisuutta. Erilaisten rangaistuslajien valikoima on jatkuvasti lisääntynyt, viimeisimpänä käyttöön on otettu valvontarangaistus. Tekijän rikosentisyys vaikuttaa keskeisellä tavalla 7 HE 44/2002 vp s HE 44/2002 vp s Lappi-Seppälä 2000 s
16 rangaistuksen lajinvalintaan ja rangaistuksen mittaamiseen, mutta kysymys siitä millainen tuo vaikutus on tai sen tulisi olla, on vähintäänkin epäselvä. Lainsäätäjä on muotoillut lajinvalintaa ja mittaamista koskevat säännökset hyvin avoimiksi, eikä lain esitöistäkään löydy konkreettista taustatukea säännösten soveltamiselle käytännössä. Myöskään oikeuskirjallisuus tai oikeuskäytäntö eivät ole pystyneet luomaan mitään kovin yleispäteviä ohjeita lain soveltamisesta. Tekijän aikaisempi rikollisuus vaikuttaa siis monesti käytännössä varsinaista koventamisperustesäännöstä (RL 6:5:n 5 kohta) merkittävämmin rangaistuslajin valintaan ja esimerkiksi harkintaan ehdollisen rangaistuksen täytäntöönpanosta. Rikoksen uusiminen voi olla este lievemmän rangaistuslajin käytölle. Uusiminen voi näet estää vankeuden tuomitsemisen ehdollisena (RL 6:9) tai yhdyskuntapalvelun tuomitsemisen ehdottoman vankeuden sijaan (RL 6:11.1). Edelleen rikoksen uusiminen voi johtaa nuoren henkilön tuomitsemiseen nuorisorangaistukseen ehdollisen vankeusrangaistuksen sijaan (RL 6:10a). Valvontarangaistuksen tuomitseminenkin voi estyä, jos henkilö on rikoksenuusija, ja kyseeseen tuleekin tällöin valvontarangaistuksen sijaan ehdoton vankeusrangaistus (RL 6:11a). Uusiminen voi myös vaikuttaa tietyn edun menettämiseen. Ehdottomaan vankeuteen johtavan rikoksen tekeminen koeajalla mahdollistaa ehdollisen vankeusrangaistuksen tai jäännösrangaistuksen määräämisen täytäntöönpantavaksi (RL 2b:5 ja 2c:14). Rikoksenuusijaa kohdellaan ankarammin, kun kyse on ehdonalaiseen vapauteen päästämisestä (RL 2c:5.2). Rikoksenuusijoita koskee myös erityinen instituutio eli koko rangaistuksen suorittaminen vankilassa, jos tällainen henkilö on todettu vaaralliseksi toisen hengelle, terveydelle tai vapaudelle (RL 2c:11-12). Lisäksi aikaisemmat liikennerikokset vaikuttavat tietyin edellytyksin enentävästi ajokiellon pituuteen (AKL 66). Rikoksen uusiminen ei kaikissa tilanteissa merkitse käsitteenä samaa asiaa. Esimerkiksi ehdonalaiseen vapauteen päästämistä määriteltäessä sovelletaan ankarampaa 2/3:n määräosaa 1/2:n määräosan sijaan, jos kyseessä on uusija eli henkilö, joka rikosta edeltäneiden kolmen vuoden aikana on suorittanut vankeusrangaistusta vankilassa (RL 2c:5.2). Sen sijaan rangaistuksen mää- 7
17 räämistä koskevissa säännöksissä rikoksen uusiminen käsitteenä määritellään aina tapauskohtaisesti kyseisten lainkohtien ollessa hyvin avoimia uusimiskriteerin suhteen. Perehdyn tässä luvussa tarkemmin rikoksenuusijan kohteluun edellä mainitsemieni rikosoikeudellisen seuraamusjärjestelmän eri mekanismien valossa. 3.2 Uusimisen merkitys rangaistusta määrättäessä Rangaistuksen määrääminen muodostuu kahdesta suuremmasta kokonaisuudesta: rangaistuslajin valinnasta ja rangaistuksen mittaamisesta. Tekijän aikaisempi rikollisuus voi vaikuttaa näistä kumpaankin. Kovin tarkkarajaisesti lajinvalintaa ja mittaamista ei voida erottaa toisistaan. Kyseessä on kokonaisprosessi, johon tekijän aiemmat rikokset voivat tässä luvussa esitetyin tavoin vaikuttaa. 10 Käytännössä rangaistuksen määrääminen on yläkäsite, jonka alle voidaan sijoittaa tiettyjä oikeudellisen päätöksenteon osaratkaisuja. Nämä osaratkaisut voidaan jakaa Lappi-Seppälän tyypittelyn mukaisesti viiteen ryhmään: 1) rangaistusasteikon vahvistaminen 2) lajinvalinta (päätös tuomitsematta jättämisestä, valinta sakon ja vankeusrangaistuksen välillä, valinta ehdottoman ja ehdollisen vankeuden välillä sekä ratkaisut yhdyskuntapalvelun, nuorisorangaistuksen ja valvontarangaistuksen käytöstä) 3) mittaaminen (rangaistuksen määrän vahvistaminen tietyn valitun tai käytössä olevan rangaistuslajin sisällä ja valinta eri rangaistuslajien välillä, kun ne edustavat ankaruudeltaan toisistaan poikkeavia vaihtoehtoja) 4) vähennykset (vapaudenmenetysajan vähentäminen) ja 5) muut rangaistuksia koskevat lausumat (ehdonalaisen vapauden menettäminen tai ehdollisen vankeusrangaistuksen täytäntöönpano) Frände 2005 s Rikosoikeus/Lappi-Seppälä 2002 s
18 Lain esitöissä mittaamisella taas tarkoitetaan kaikkia niitä ratkaisuja, jotka koskevat päätöstä rangaistuksen ankaruudesta. Tällöin kyse voi olla määrällisesti mitattavista suureista eli esimerkiksi vankeusrangaistuksen pituudesta tai laadullisesti toisistaan eroavista suureista eli eri rangaistuslajeista. 12 Käytännössä kyse on kuitenkin kokonaisprosessista, jossa eri osaratkaisut menevät päällekkäin, ja niiden erottelu on mielekästä lähinnä pedagogisista syistä. Suppeimmillaan termi rangaistuksen mittaaminen tarkoittaa rangaistuksen määräämistä vahvistettavan asteikon ja rangaistuslajin sisällä. Termin laajempi merkitys taas kattaa myös asteikon vahvistamisen. Laajin määritelmä pitää sisällään myös päätöksen sekä rangaistuksen määrästä että lajista. 13 Tässä yhteydessä on myös syytä mainita aikaisemmin tuomitun vankeusrangaistuksen huomioon ottamisesta. Rikoslain (751/1997) 7 luvun 6 :n mukaan aikaisempi tuomio huomioidaan, jos ehdottomaan vankeusrangaistukseen tuomittua syytetään hänen ennen tämän rangaistuksen tuomitsemista tekemästään muusta rikoksesta. Tällöin voidaan aikaisempi ehdoton vankeusrangaistus ottaa uutta rangaistusta määrättäessä kohtuuden mukaan huomioon rangaistusta alentavana tai lieventävänä seikkana. Uudesta rikoksesta voidaan myös tuomita laissa sille säädettyä vähimmäisaikaa lyhyempään vankeusrangaistukseen tai katsoa aikaisempi rangaistus riittäväksi seuraamukseksi myös myöhemmin käsiteltäväksi tulleesta rikoksesta (RL 7:6). Näin on perusteltua toimia, koska sikäli kun aikaisempia ehdottomia vankeustuomioita ei voitaisi ottaa millään tavoin huomioon, merkitsisi tämä eräissä tapauksissa nykyisen järjestelmän melkoista ankaroitumista. Hallituksen esitys mainitsee hyvänä esimerkkinä tällaisesta tapauksen, jossa henkilö on tuomittu yhdestä rikoksesta vankeusrangaistukseen ja sen jälkeen havaitaan, että hän on ennen tätä tuomiota tehnyt toisenkin rikoksen. Jos rikokset olisivat tulleet tuomittaviksi samalla kertaa, niin niistä olisi määrätty yksi yhteinen rangaistus rikoslain 7 luvun mukaisesti, joka olisi ollut selvästi lievempi kuin kahdesta eri aikana itsenäisesti tuomitusta rikoksesta tuleva yhteenlaskettu rangaistus. Tämän vuoksi tuomioistuimella tulee olla harkinnanvarainen mahdollisuus jälkimmäisen tuomion yhteydessä kohtuullistaa rangaistusta 12 HE 44/2002 vp s. 12 ja Tapani & Tolvanen 2011 s
19 pitäen lähinnä silmällä sitä, että aikaisemman ja uuden rangaistuksen kokonaisuus ei olisi ankarampi kuin jos rikokset olisi tuomittu samalla kertaa. 14 Keskeiset mittaamista ja lajinvalintaa koskevat säännökset on uudistettu jo ennen vuoden 2003 rikoslain yleisten oppien uudistusta, pääosin vuoden 1974 uudistuksen yhteydessä. Vuoden 1974 uusimisankaroitumista koskevien säännösten uudistamisen jälkeen Suomessa on otettu käyttöön muun muassa yhdyskuntapalvelu, sovittelujärjestelmä ja nuorisorangaistus. Lahti katsoo, että nämä uudet rangaistuslajit olisi tullut ottaa tarkemmin huomioon nykyisen rangaistuksen määräämissäännöstön esitöissä. Hallituksen esityksen (HE 44/ 2002) pohjana ei ole uudelleen arvioitua, mahdollisimman johdonmukaista ja yhtenäistä ajatusrakennelmaa eri seuraamuslajien valinnan perusteista ja niiden sääntelyn keskinäisistä suhteista. Edelleen Lahti kysyy missä määrin seuraamusjärjestelmämme halutaan edelleen rakentaa asteittain ankaroituvaksi, toisaalta rikoksen vakavuusasteen ja toisaalta rikoksentekijän uusimisen mukaan, ja missä määrin asteittaisuudesta voitaisiin poiketa lievempään suuntaan henkilöön liittyvistä kohtuussyistä tai tuomitun yhteiskuntaan takaisin sijoittumisen ja sopeuttamisen helpottamiseksi. 15 Aivan äskettäin eli marraskuussa 2011 seuraamusjärjestelmän osaksi on otettu myös valvontarangaistus. Seuraamusjärjestelmämme lajivalikoiman monipuolistumisen myötä olemmekin siirtyneet hiljalleen puhtaasta yleisestävyyttä korostavasta järjestelmästä osittain kohti erityisestävää järjestelmää. Kun uudistuksia tehdään tipoittain, on vaarana, että kokonaisuudesta ei muodostu toimivuudeltaan ja käytännöiltään yhtenäistä. Tästä kertoo muun muassa nuorisorangaistuksen lähes olemattomaksi jäänyt käyttö osana seuraamusjärjestelmää. 16 Lähitulevaisuudessa onkin edessä kenties jonkinasteinen seuraamusjärjestelmän uudistaminen tarkoituksenmukaisemmaksi. Hoidollisten elementtien tuominen osaksi rikosoikeudellista seuraamusjärjestelmää on ongelmallista myös Tapanin ja Tolvasen mielestä. He katsovat, että tehtyjen ja suunniteltujen uudistusten myötä saatetaan loitontua vaarallisen 14 HE 48/1997 vp Yksityiskohtaiset perustelut Lahti 2003 s Ks. tarkemmin luku
20 kauas klassisen rikosoikeuden perusperiaatteista: tekorikosoikeudesta, yhdenvertaisuudesta, selkeydestä ja ennustettavuudesta Rikoksen uusiminen rangaistuksen koventamisperusteena Rikoksen uusiminen on perinteisesti ollut varsin merkittävässä asemassa rangaistusta määrättäessä. Vuoteen 1976 saakka rikoslain 6 luku koski rikoksen uusimista. Vuoden 1976 mittaamisuudistuksessa rikoksen uusiminen otettiin rikoslain 6 luvun 2 :n 4 kohdan koventamisperusteeksi. Vuoden 2004 uudistuksen yhteydessä koventamissäännös otettiin sisällöltään muuttumattomana rikoslain (515/2003) 6 luvun 5 :n 5 kohdaksi. Tekijän aikaisempi rikollisuus on yksi viidestä rangaistuksen koventamisperusteesta. Muut rangaistuksen koventamisperusteet ovat teon suunnitelmallisuus, liigoittuminen eli rikoksen tekeminen osana järjestäytynyttä rikollisryhmää, rikoksen tekeminen palkkiota vastaan ja rasistiset sekä niihin rinnastettavat vaikuttimet rikoksen motiivina (RL 6:5:n 1 4 kohdat). Tekijän aikaisempi rikollisuus on rangaistuksen koventamisperusteena näistä käytännössä tärkein. Esimerkiksi vuonna 2009 uusimista käytettiin koventamisperusteena 2108 tapauksessa, kun syyksi luettuja rikoksia oli samana vuonna kaikkiaan Uusimisperusteisen koventamisperusteen soveltamisen osuus oli 3,2 prosenttia. Muiden koventamisperusteiden käyttö on ollut hyvin marginaalista; vuonna 2009 rikoslain 6 luvun 5 :n mukaisia muita koventamisperusteita käytettiin ainoastaan 51 tapauksessa. Vuosien välisenä aikana syyksiluettujen rikosten lukumäärä ja uusimisperusteisen koventamisperusteen käyttökerrat ovat pysyneet käytännössä ennallaan. 18 Rikoslain 6 luvun 5 :n 5 kohdan mukaan rangaistuksen koventamisperusteena on tekijän aikaisempi rikollisuus, jos sen ja uuden rikoksen suhde rikosten samankaltaisuuden johdosta tai muuten osoittaa tekijässä ilmeistä piittaamattomuutta lain kielloista ja käskyistä. 17 Tapani & Tolvanen 2011 s Rikollisuustilanne 2010/Lappi-Seppälä & Niemi 2011 s
Marja-Leena Virkkala RANGAISTUKSEN KOVENTAMISPERUSTEET 1. Säännökset Uudessa 1.1.2004 voimaan tulleessa laissa rikoslain muuttamisesta (515/2003) on pitkälti jo aikaisemmin voimassa olevaa säännöstä (RL
ALENTUNUT SYYNTAKEISUUS JA ENIMMÄISRANGAISTUKSEN KÄYTTÖ
Hilppa Piirtola ALENTUNUT SYYNTAKEISUUS JA ENIMMÄISRANGAISTUKSEN KÄYTTÖ 1. Yleistä syyntakeisuudesta Rangaistusvastuu edellyttää määrättyjen tekijän psyykkistä terveydentilaa ja henkistä kypsyyttä koskevien
KARELIA-AMMATTIKORKEAKOULU Liiketalouden koulutusohjelma. Aleksi Härkönen RANGAISTUKSEN KOVENTAMISPERUSTEIDEN SOVELTAMINEN KÄYTÄNNÖSSÄ
KARELIA-AMMATTIKORKEAKOULU Liiketalouden koulutusohjelma Aleksi Härkönen RANGAISTUKSEN KOVENTAMISPERUSTEIDEN SOVELTAMINEN KÄYTÄNNÖSSÄ Opinnäytetyö Maaliskuu 2017 OPINNÄYTETYÖ Maaliskuu 2017 Liiketalouden